На основу члана 27. став 10. Закона о јавној својини („Сл. гласник РС“, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024), члана 12. Одлуке о прибављању и располагању стварима у јавној својини општине Владимирци („Сл. лист града Шапца и општина: Богатић, Владимирци и Коцељева“ бр. 22/2013) и члана 40. став 1. тачка 36. Статута општине Владимирци („Сл. лист града Шапца и општина: Богатић, Владимирци и Коцељева“ бр. 6/2019, 12/2021 и 9/2025), Скупштина општине Владимирци на седници одржаној дана 27.06.2025. године, донела је следеће:

**Р Е Ш Е Њ Е**

**О РАЗМЕНИ НЕПОКРЕТНОСТИ У К.О. ВЛАДИМИРЦИ И К.О. ЈАЗОВНИК НЕПОСРЕДНОМ ПОГОДБОМ ИЗМЕЂУ ОПШТИНЕ ВЛАДИМИРЦИ И ПРИВРЕДНОГ ДРУШТВА „САВИЧИЋ ГРОУП“ д.о.о., ФУТОГ**

**I**

**ПРИБАВЉАЈУ СЕ** у јавну својинуОпштине Владимирци непосредном погодбом непокретности и то:

* у уделу 1/1, остало грађевинско земљиште у државној својини, пашњак 2. класе у површини од 9646 м2 на кат. парцели бр. 159 у К.О. Владимирци, уписано у лист непокретности бр. 3836
* у уделу 1/1, остало грађевинско земљиште у државној својини, њива 3. класе у површини од 4002 м2 на кат. парцели бр. 160 у К.О. Владимирци, уписано у лист непокретности бр. 3836
* у уделу 1/1, остало грађевинско земљиште у државној својини, пашњак 2. класе у површини од 6475 м2 на кат. парцели бр. 162/3 у К.О. Владимирци, уписано у лист непокретности бр. 3836

од привредног друштва „САВИЧИЋ ГРОУП“ д.о.о., Футог, из Футога, ул. Реље Савића бр. 1-А, МБ: 21512532, ПИБ: 111625241, које заступа директор Раде Мићић, за које се **У РАЗМЕНУ ОТУЂУЈЕ** из јавне својине Општине Владимирци непосредном погодбом непокретност и то: у уделу 1/1, остало земљиште, остало природно неплодно земљиште у површини од 49804 на кат. парцели бр. 1255 у К.О. Јазовник, уписано у лист непокретности бр. 96.

**II**

Непокретности и то: к.п. бр. 159 у К.О. Владимирци, к.п. бр. 160 у К.О. Владимирци и к.п. бр. 162/3 у К.О. Владимирци се прибављају непосредном погодбом у јавну својину Општине Владимирци разменом за непокретност и то: к.п. бр. 1255 у К.О. Јазовник, а која се отуђује из јавне својине Општине Владимирци непосредном погодбом.

**III**

Непокретности из тачке I овог Решења се прибављају у јавну својину, односно отуђују се из јавне својине Општине Владимирци путем размене непосредном погодбом обзиром да је таква размена у интересу Општине Владимирци и обезбеђују се већи приходи за Општину Владимирци као носиоца права јавне својине.

**IV**

Право својине на непокретностима ближе описаним у тачки I овог Решења са правом уписа у јавне књиге о евиденцији непокретности и правима на њима стиче се на основу Уговора о размени непокретности.

**V**

Уговор о размени непокретности ближе наведених у тачки I овог Решења у име Општине Владимирци закључиће председник општине по претходно прибављеном мишљењу Општинског правобранилаштва општине Владимирци са законским заступником привредног друштва „САВИЧИЋ ГРОУП“ д.о.о. Футог, којим ће детаљно бити прецизиране и ближе описане катастарска парцеле које се прибављају и отуђују.

**VI**

Ово Решење је коначно у управном поступку.

**VII**

Ово Решење се има објавити у „Сл. листу града Шапца и општина: Богатић, Владимирци и Коцељева“.

**СКУПШТИНА ОПШТИНЕ ВЛАДИМИРЦИ**

Број: 002814462 2025 07936 001 000 364 020 од 27.06.2025. године

**ПРЕДСЕДНИК СКУПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Раде Ковачевић**